joelniklaus/EU_Wikipedias huggingface dataset:
Ice Age 3: Dinosaurusten aika

Ice Age 3: Dinosaurusten aika (eng. Ice Age: Dawn of the Dinosaurs) on vuonna 2009 julkaistu yhdysvaltalainen animaatioelokuva. Se sai ensi-iltansa Suomessa 1. heinäkuuta. Elokuvan tuotti Blue Sky Studios. Elokuvaa esitettiin myös 3D:nä.

Juoni 

Manu (Ray Romano) ja Ellie (Queen Latifah) ovat saamassa lapsen. Hu puhuvat paljon perhe-elämästä, mistä laiskiainen Sid (John Leguizamo) muuttuu kateelliseksi. Sapelihammastiikeri Diego (Denis Leary) on päättänyt, että olisi vain tiellä jos jäisi nykyiseen laumaansa. Sid löytää yllättäen kolme suurta munaa, joiden hän luulee olevan hylättyjä. Sid hoitaa munia ja lopulta niistä kuoriutuu kolme dinosaurusta. Niiden oikea emo on lähtenyt jäätikölle etsimään poikasiaan ja löytäessään ne vie ne mukanaan maanalaiseen dinosaurusten kadonneeseen maailmaan. Sid siirtyy pois poikasten mukana.

Manu, Ellie, Diego sekä opossumikaksoset Crash (Seann William Scott) ja Eddie (Josh Peck) lähtevät pelastamaan ystäväänsä ja kohtaavat matkalla monia onnettomuuksia. Heidän joukkoonsa liittyy näätä Buck (Simon Pegg), jonka tavoitteena on surmata petodinosaurus lempinimeltä Rudi. Buck johtaa seurueen halki dinosaurusten maailman, ja lopulta Sid löytyy keskeltä laavavirtausta. Buck, Crash ja Eddie liitävät lentoliskolla pelastamaan Sidin, joka on dinosaurusemon hylkäämänä kivenlohkareella laavavirtauksen keskellä.

Sid pelastuu, ja Ellien sekä Manun lapsi syntyy. Tyttömammutti saa nimekseen Kirsikka. Ystävykset lähtevät yhdessä taivaltamaan takaisin kotiin, mutta Rudi hyökkää viimeinkin seurattuaan heitä jonkin matkaa. Ystävykset yrittävät pärjätä valtavan dinosauruksen kanssa kehnoin tuloksin. Lopulta dinosaurusemo ilmestyy paikalle poikasineen ja työntää Rudin rotkoon. Sid hyvästelee ”poikasensa” ja lähtee toisten kanssa takaisin napajäätikölle. Buck lähtee mukaan, mutta päättääkin kuullessaan Rudin vaimean karjaisun palata viidakkoon hoitamaan tavoitteensa loppuun.

Ääninäyttelijät 
Elokuvan suomenkielisen version on kääntänyt ja ohjannut Ulla Renko.

Lähteet

Aiheesta muualla 
 Elokuvan virallinen sivusto

Vuoden 2009 yhdysvaltalaiset elokuvat
Ice Age -elokuvat
Dinosauruselokuvat
3D-elokuvat
Carlos Saldanhan ohjaamat elokuvat
Saturnustyttö

Saturnustyttö, oikealta nimeltään Imra Ardeen () on DC Comicsin sarjakuvahahmo ja supersankari, jonka loivat Otto Binder ja Al Plastino. Hahmo teki ensiesiintymisensä Adventure Comics -lehden numerossa 247, vuonna 1958.

Saturnustyttö on yksi Avaruussankarien legioonan alkuperäisistä perustajajäsenistä yhdessä Salamapojan ja Kosmospojan kanssa. Hän on kotoisin Titanista, joka on Saturnuksen suurin kuu. Saturnustytön erikoisvoima on telepatia, jonka avulla hän kykenee muun muassa lukemaan ihmisten ajatuksia ja siirtämään esineitä ajatuksen voimalla.

Muissa medioissa

Animaatio

Saturnustyttö vieraili vuonna 1998 Teräsmiehen jaksossa "New Kids In Town". Hahmon äänenä toimi Melissa Joan Hart.

Vuonna 2006 hahmo teki toisen esiintymisensä animaatiossa, Justice League Unlimitedin jaksossa "Far From Home", jossa hahmolla oli tällä kertaa mykkä rooli.

Saturnustyttö esiintyi yhtenä päähahmona Legion of Super Heroes animaatiosarjassa, jossa se oli sarjakuvan tavoin Avaruussankarien perustaja jäsen. Myös hahmon ulkonäkö muistutti alkuperäistä hahmoa ja se oli piirretty hivenen avaruusolennon oloiseksi. Hahmon äänenä toimi Kari Wahlgren.

Televisio
Saturnustyttö teki Cosmic Boyn ja Salamapojan ohella vierasesiintymisen vuonna 2009 Smallvillen kahdeksannella tuotantokaudella jaksossa "Legion". Hahmoa näytteli Alexz Johnson.

Jaksossa hahmo tunnetaan pelkästään nimellä Imraa, joka saapui Cosmic Boyn ja Salamapojan kanssa auttamaan Clark Kentiä Persuaderin hyökätessä sankarin kimppuun. Kolmikko lopulta joutui estämään Brainiacin tuhoamasta Maata, joka oli ottanut Chloe Sullivanin kehon hallintaansa toteuttaakseen suunnitelmansa.

Hahmoa näytelleet

Lähteet

DC-universumin supersankarit
DC-universumin avaruusolennot
Kaş

Kaş on satamakaupunki Välimeren rannalla Antalyan maakunnassa Turkissa. Kaupungista on matkaa Antalyaan noin 200 kilometriä. Asukkaita kaupungissa on noin 8 000.

Kaupunki perustettiin antiikin Lyykiaan, ja lyykian kielellä se tunnettiin nimellä Habesos. Myöhemmin kreikkalaiset nimittivät kaupunkia nimellä Andiphellos. Aikaisemmin kaupunki oli pieni kalastajakylä, mutta nykyisin siellä on massaturismia.

Kaupungin nähtävyyksiä ovat esimerkiksi vanha kaupunginmuuri, hautakammiot ja hellenistiseltä ajalta peräisin oleva amfiteatteri. Läheltä Kaşia löydettiin vuonna 1982 myöhäispronssikautinen laivanhylky. Hylyllä on suoritettu vuosina 1984–1994 kaivauksia.

Muutaman kilometrin päässä Kaşista merellepäin sijaitsee Kreikalle kuuluva pieni Kastelórizon () saari, jonne pääsee laivalla Kaşista.

Kaşin ystävyyskaupunki on ollut 13. heinäkuuta 2002 lähtien Brühl Saksassa.

Lähteet

Aiheesta muualla 

Kaupungin kotisivut 

Antalyan maakunta
Turkin kaupungit
Turkin piirikunnat
Storhamar Ishockey

Storhamar Ishockey on jääkiekkojoukkue Hamarista, Norjasta. Joukkue pelaa Norjan korkeimmalla sarjatasolla Fjordkraft-ligaenissa.

Storhamarin jääkiekko-osasto perustettiin 18. maaliskuuta 1957. Joukkueen värit ovat keltainen ja sininen.

Storhamar Dragons pelaa kotiottelunsa Hamar Olympic Amphi Theatressa. 6000 paikkainen areena valmistui vuoden 1994 Lillehammerin talviolympialaisia varten. Joukkue on voittanut Norjan mestaruuden kuusi kertaa vuosina 1995, 1996, 1997, 2000, 2004, 2008 ja 2018.

Merkittävin pelaaja Storhamarin historiassa on Erik Kristiansen, joka pelasi 20 kautta, tehden 509 maalia ja 406 syöttöä 649 ottelussa.

Joukkue

Joukkueenjohto 
 Päävalmentaja: Anders Gjøse 
 Apuvalmentaja: Petteri Nummelin 
 Maalivahtivalmentaja: Daniel Jørgensen 
 Huoltopäälikkö: Johnny Smeby 
 Huoltopäälikkö: Jostein Smeby 
 Toimitusjohtaja: Mads Hansen 

Lähde: EliteProspects

Joukkueen kapteenit
 2000–03 - Michael Smithurst
 2003–05 - Mikael Tjälldèn
 2005–06 - Mads Hansen
 2006–nykyhetki - Mattias Livf

Joukkueen valmentajat
Lasse Beckman
Lenny Eriksson
Lennart Åhlberg
Göran Sjöberg
Petter Thoresen
Lars Molin
Petter Salsten
Alexander Smirnov

NHL- ja WHA-pelaajat
 Chris Clark
 Aaron Gavey
 Chris Marinucci
 Petteri Nummelin
 Joey Tenute
 Patrick Thoresen
 Vladislav Vlček
 Mike Wilson

Aiheesta muualla 
Viralliset nettisivut (englanninkielinen osio) 
Storhamar Dragonsin keskustelupalsta

Hamar
Fjordkraft-ligaenin seurat
Pentala

Pentala on saari Espoon Suvisaaristossa. Saaren pinta-ala on 130 hehtaaria, ja se on pääosin luonnonsuojelualuetta. Pentalassa on useita kymmeniä kesämökkejä sekä luonnontilainen Diksandin hiekkaranta. Pentalassa on aikanaan ollut muutaman kymmenen asukkaan saaristolaiskylä, joka entisöitiin 2010-luvulla museoalueeksi. Saarella ei enää ole ympärivuotista asutusta.

Maantiede 
Pentala sijaitsee lounaisessa Espoossa Espoonlahden merialueen eteläosassa aivan Kirkkonummen rajan tuntumassa.

Pentalan eteläpuolella sijaitsevat Stora Herrö ja Lilla Herrö. Pentalaa ja Herrön saaria erottaa kapea merialue, jolla sijaitsee muun muassa Minnesholmen ja Halsholmen. Salmi Kuggsund erottaa Pentalan Lilla Pentalan saaresta. Espoon ja Kirkkonummen raja kulkee Pentalan länsipuolitse Pentalasundetin salmea pitkin. Salmen eteläpuolella on Brudholmenin huvilasaari. Pentalasundetin länsipuolella on Medvastön saari.

Pentalan sisäosassa on erämaata muistuttavaa metsää, saaren rannoilla kesähuviloiden tuntumassa on puolestaan kulttuurivaikutteista kasvillisuutta.

Pentalassa on pieni, noin 6,1 hehtaarin laajuinen Pentalanjärvi (), jossa on 0,15 hehtaarin kokoinen saari.

Historia 
Pentalan ensimmäiset asukkaat olivat perimätiedon mukaan virolaisia kalastajia, jotka asettuivat saarelle 1800-luvun taitteessa. Vanhimmat kalastajamökit rakennettiin Pentalan koillisrantaan. Mökeistä on säilynyt Nyholmin torppa, Gamla Nyholmska Fiskartorpet, ranta-aittoineen. Toisen tiedon mukaan Pentalan ympärivuotinen asutus alkoi viimeistään 1750-luvulla, ja Nyholmin suku asui saarella 1850-luvulta lähtien. Arvid Nyholm oli Espoon viimeisiä ammattimaisia kalastajia ja hänen leskensä Gurli oli Pentalan viimeinen ympärivuotinen asukas. Nyholmin tilan päärakennus ,"Gurlin talo", kunnostettiin 2013. Se on rakennettu 1920-luvulla.

Pentalaan rakennettiin 1900-luvulla lukuisia huviloita, joista vanhin ja näyttävin on tullihoitaja Edvard Hanellin itselleen rakentama puuhuvila Hanell saaren itärannalla.

Pentalan koillisrannalla on Sigurd Frosteruksen piirtämä pursiseura Esbo segelföreningin paviljonki, jossa toimii kesäravintola Paven. Espoon kaupunginmuseo avasi saaren vanhalla kalastajatilalla saaristolaismuseon kesällä 2018.

Pentalan uusinta rakennuskantaa edustaa heinäkuussa 2013 käyttöönvihitty Harrys Paviljong noin sata metriä Pavenista etelään. Rakennuksen taustalla on Marina Donnerin ja Krister Ahlströmin lahjoitus ESF:lle vuodelta 2011.

Liikenne 
Pentalaan liikennöi kesäisin päivittäin saaristolauttoja, jotka eivät kuulu HSL:n järjestelmään. Lauttasatama on museoalueen yhteydessä saaren koilliskolkassa.

Pentalassa järjestetään heinäkuisin saaristolaistapahtuma, jolloin saarelle pääsee viikonlopun ajan Espoon saaristoveneillä.

Lähteet

Viitteet

Aiheesta muualla 
 
 
 

Espoon saaret
Espoon museot
Suvisaaristo
Reino Hintsa

Reino Johannes Hintsa (8. heinäkuuta 1907 Helsinki – 14. joulukuuta 1979 Helsinki) oli suomalainen jalkapalloilija.

Keskustukena pelannut Hintsa edusti mestaruussarjassa pelannutta Viipurin Susia 1931–1938. Hänen paras saavutus oli SM-pronssi 1933 ja 1937. Kaikkiaan Hintsa pelasi kahdeksan kauden aikana 102 pääsarjatason ottelua, joissa hän teki neljä maalia. 

Maajoukkueessa Hintsa pelasi yhden maaottelun vuonna 1928.

Lähteet

Aiheesta muualla 
Kansallisarkisto

Suomalaiset jalkapalloilijat
Vuonna 1907 syntyneet
Vuonna 1979 kuolleet
Anton Honka

Anton Valerian Honka (24. huhtikuuta 1919 Turku – 2011) oli suomalainen jalkapalloilija, jääkiekkoilija ja käsipalloilija.

Laita- ja välihyökkääjänä pelannut Honka edusti urallaan Turun Palloseuraa 1937–1946 ja Turun Pallokerhoa 1946–1955. Hän voitti Turun Palloseurassa kaksi Suomen mestaruutta vuosina 1939 ja 1941. Kaikkiaan Honka pelasi yhdeksän kauden aikana 103 pääsarjatason ottelua, joissa hän teki 51 maalia. Maajoukkueessa Honka pelasi vuosina 1939–1945 yhteensä neljä maaottelua. 

Jalkapallon lisäksi Honka pelasi myös jääkiekkoa ja käsipalloa. Hän voitti Turun Palloseurassa SM-hopeaa ja oli SM-sarjan paras maalintekijä kaudella 1942–1943. Honka pelasi myös Turun Palloseuran käsipallojoukkueessa, joka voitti mestaruuden 1944.

Lähteet 

Suomalaiset jalkapalloilijat
Suomalaiset jääkiekkoilijat
Suomalaiset käsipalloilijat
Jalkapallon Suomen mestarit
Vuonna 1919 syntyneet
Vuonna 2011 kuolleet
Jazz (Ry Cooder)

Jazz on yhdysvaltalaisen muusikon Ry Cooderin vuonna 1978 julkaistu musiikkialbumi.

Kappaleet 
  (Milton Ager & Jack Yellen)
  (Trad., sov. Joseph Spence)
  (Jelly Roll Morton, sov. Ry Cooder)
  (Jack The Bear/Jess Pickett)
  (Trad., sov. Joseph Spence)
  (Bix Beiderbecke)
  (Bix Beiderbecke)
  (Bix Beiderbecke)
  (Ford Dabney & Cecil Mack)
  (Bert Williams)
  (Trad., sov. Joseph Spence)

Muusikot 
 Mario Guarneri: kornetti
 Randy Aldcroft: trombone
 Harvey Pittel: alttosaksofoni, klarinetti
 Pat Rizzo: alttosaksofoni
 Bill Hood: bassosaksofoni
 John Rodby: piano
 Mark Stevens: rummut
 Ry Cooder: kitarat, mandoliini, tiple, harppu, laulu
 Earl Hines: piano
 Chuck Domanico: basso
 Tom Collier: marimba, vibrafoni
 Stuart Brotman: cymbalum
 David Lindley: mandoliini
 Barbara Starkey: urkuharmoni
 Red Callender: tuuba
 George Bohanon: trombone
 Oscar Brashear: kornetti
 David Sherr: bassoklarinetti, klarinetti
 Tom Pedrini: basso
 Willie Schwartz: klarinetti
 Chuck Berghoffer: basso
 Jimmy Adams, Bill Johnson, Simon Pico Payne, Cliff Givens: laulukvartetti

Lähteet

Aiheesta muualla 
http://www.rylanders.free-online.co.uk/RySite/RyPages/Jazz.html

Ry Cooderin albumit
Vuoden 1978 albumit
Roberto Lippi

Roberto Lippi (17. lokakuuta 1926 Rooma – 31. lokakuuta 2011 Anzio) oli italialainen Formula 1 -kuljettaja. Hän osallistui kolmeen Formula 1 -osakilpailuun kausina 1961–1963. Hän keskeytti kerran ja karsiutui kahdesti, eikä saavuttanut pisteitä. Hän ajoi De Tomaso -tallissa.

Lähteet 

Italialaiset Formula 1 -kuljettajat
Vuonna 1926 syntyneet
Vuonna 2011 kuolleet
Charles Gmelin

Charles Gmelin (28. toukokuuta 1872 Krishnagar – 12. lokakuuta 1950 Oxford) oli brittiläinen yleisurheilija, joka kilpaili pikajuoksussa. Hän voitti pronssia Ateenan olympialaisissa 1896. Gmelin syntyi Bengalissa, jossa hänen isänsä työskenteli lähetyssaarnaajana, mutta muutti Englantiin vielä pienenä lapsena. Hän harrasti muitakin lajeja kuin yleisurheilua ja edusti Oxfordshireä jalkapallossa ja kriketissä. 

Gmelin osallistui ensimmäisissä kesäolympialaisissa sekä sadan että 400 metrin juoksuihin. Sadalla metrillä hän putosi jo alkuerissä, mutta pitemmässä pikajuoksussa hän sijoittui kolmanneksi. Vaikka useiden vuosien ajan Saksan Fritz Hoffmann sijoitettiin virheellisesti hänene edelleen ja tuolloin olympialaisissa ei jaettu palkintoja kolmanneksi sijoittuneille, hänet luokitellaan yleisesti olympiapronssin voittajaksi.

Brittiläiset olympiamitalistit
Brittiläiset pikajuoksijat
Vuonna 1872 syntyneet
Vuonna 1950 kuolleet
Ro (saari)

Ro () on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren länsipuolella Turkin etelärannikon edustalla. Saaren pinta-ala on 1,476 neliökilometriä ja se on asumaton (vuonna 2011). Hallinnollisesti Ro kuuluu Megístin kuntaan, Ródoksen alueyksikköön ja Etelä-Egean saarten alueeseen.

Ro tunnetaan entisestä asukkaastaan nimeltä Déspoina Achladióti (1893–1982), jota kutsuttiin nimellä ”Kyrá tis Ro” () eli ”Ron rouva/valtiatar”. Achladióti nosti vuosikymmenten ajan joka aamu säästä riippumatta Kreikan lipun salkoon ja veti sen illan tullen alas. Lippu oli selvästi nähtävissä Turkista. Achladióti on haudattu Rolle, ja hänen haudallaan on vieraillut muun muassa Kreikan presidentti Károlos Papoúlias. Nykyisin saaren pienen sataman läheisyydessä on kaksi pientä taloa, joissa Achladióti asui, sekä pieni Pyhän Georgioksen (Ágios Geórgios) kirkko.

Maantiede 

Egeanmerellä Dodekanesian saariryhmässä, lähellä Turkin rannikkoa sijaitseva kallioinen Ro yhdessä lähisaartensa kanssa muodostaa Megístin kunnan, joka kuuluu Ródoksen alueyksikköön ja Etelä-Egean saarten alueeseen. Ro sijaitsee Kastelórizon saaren lounaispuolella. Ro yhdessä Kastelórizon ja Strongylín saarten kanssa kuuluu Natura 2000 -verkoston piiriin.

Saari muistuttaa muodoltaan kreikkalaisten aakkosten rhoo-kirjainta (P, ρ), jonka perusteella se on saanut nimensä. Rolla on kaksi lahtea, Fragolimionas saaren eteläosassa sekä Aï-Giorgis luoteisosassa. Aï-Giorgiksessa on pieni satama, ja Rolle on mahdollista mennä ainoastaan veneellä. Rolla on hyvät uimamahdollisuudet, sillä merivesi on kirkasta.

Historia 

Vanhoissa lähteissä saaresta on käytetty nimiä Ropi ja Royi. Lähteissä on myös mainittu esimerkiksi etäisyys läheiselle Kastelórizon saarelle. Koska Ro sijaitsee Vähän-Aasian edustalla, on saarta käytetty aikoinaan muun muassa armeijan tukikohtana. Ro ja Kastelórizon saaren itäpuolella sijaitseva Strongylín saari kuuluivat antiikinaikaisen Rodoksen kaupunkivaltion sotilastarkkailuasemien ketjuun. Korkealle paikalle Rolla rakennettiin linnoitus, jota käytettiin vielä niin Bysantin, Johanniittain ritarikunnan kuin osmanienkin valtakaudella. Lisäksi kerrotaan, että Lámbros Katsónis -niminen mies olisi käyttänyt tätä Ron linnoitusta vuosina 1788–1792 tukikohtanaan. Katsónis 1 150 miehensä kanssa hyökkäsi heinäkuussa 1788 Kastelórizon saarelle ja sai sen haltuunsa osmaneilta taistelujen jälkeen. Kuitenkin vuonna 1792 osmanit valtasivat Kastelórizon takaisin.

Ron linnoituksessa on suorakulmionmuotoinen torni, joka on nykyisin noin neljä metriä korkea. Linnoituksessa myös on säiliö veden keräämistä varten sekä 300-luvulta eaa. peräisin oleva viinipuristin, jota on käytetty myös Rooman, Bysantin ja Johanniittain ritarikunnan valtakausien aikana.

Lähteet

Aiheesta muualla 

Dodekanesia
Kreikan Natura-alueet
Megísti
Strongylí (Megísti)

Strongylí (; myös Strongilí) on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren kaakkoispuolella Turkin etelärannikon edustalla. Se on koko Kreikan itäisin paikka. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Strongylí kuuluu Megístin kuntaan, Ródoksen alueyksikköön ja Etelä-Egean saarten alueeseen.

Strongylí sijaitsee viisi meripeninkulmaa eli 9,26 kilometriä Kastelórizon saaresta kaakkoon. Strongylí on melko tasainen, noin 700 metriä leveä ja 1,5 kilometriä pitkä. Saarella kasvaa macchia-pensastoa. Strongylílla on hyvät uimamahdollisuudet, sillä merivesi on kirkasta. 

Strongylí yhdessä Kastelórizon ja Ron saarten kanssa kuuluu Natura 2000 -verkoston piiriin.

Strongylílla sijaitsee Ypsilín majakka, joka on Kreikan itäisin rakennus.

Väkiluvun kehitys 

Strongylín väkiluvun kehitys vuodesta 1947 vuoteen 2011:

Lähteet

Aiheesta muualla 

Dodekanesia
Kreikan Natura-alueet
Megísti
Sampokeskus

Sampokeskus on Rovaniemen keskustassa kävelykadun varrella sijaitseva kauppakeskus. Sampokeskus on yksi Rovaniemen kolmesta kauppakeskuksesta. Kauppakeskuksessa sijaitsee mm. elokuvateatteri Bio Rex Rovaniemi.

Lähteet

Aiheesta muualla
Sampokeskuksen kotisivut

Rovaniemen kauppakeskukset
Ágios Geórgios

Ágios Geórgios (, suom. ”Pyhä Georgios”) voi viitata seuraaviin paikkoihin Kreikassa tai Kyproksella:

Paikkakuntia 

 Ágios Geórgios, kylä Korfun saarella Pohjois-Korfun kunnassa Jooniansaarten alueella
 Ágios Geórgios, kylä Kreetan saarella Oropédio Lasithíoun kunnassa Lasíthin alueyksikössä
 Ágios Geórgios, Vólvin kunnan kunnallisyksikkö Thessalonikin alueyksikössä Keski-Makedonian alueella
 Ágios Geórgios Tymfristoú, kylä Makrakómin kunnassa Fthiotiin alueyksikössä Keski-Kreikan alueella

Saaria 

 Ágios Geórgios, saari Argo-Saronisten saarten saariryhmässä lähellä Hydraa
 Ágios Geórgios, saari Argo-Saronisten saarten saariryhmässä Salamiin saaren rannikolla
 Ágios Geórgios, saari Dodekanesian saariryhmässä lähellä Kastelórizoa
 Ágios Geórgios, saari Korintinlahdessa
 Ágios Geórgios, saari Kykladien saariryhmässä lähellä Kímolosta
 Ágios Geórgios, saari Pohjoisen Egean saarten saariryhmässä Lesboksen pohjoisrannikolla
 Ágios Geórgios, saari Pohjoisen Egean saarten saariryhmässä Lesboksen etelärannikolla
 Ágios Geórgios, saari Pohjoisten Sporadien saariryhmässä lähellä Alónnisosta
 Ágios Geórgios, pieni saari Kyproksen rannikolla
 Báos eli Ágios Geórgios, saari Kykladien saariryhmässä lähellä Mýkonosta

Muita paikkoja 

 Ágios Geórgios, minolaisen huvilan arkeologinen kohde Kreetan saarella Siteían kunnassa Lasíthin alueyksikössä
 Pyhän Georgioksen kirkko (Naós Agíou Georgíou), useita kirkkoja
Vuorotteluvapaa

Vuorotteluvapaa on pohjoismainen ja suomalainen järjestelmä, jossa vakituisessa työsuhteessa oleva, riittävän pituisen työhistorian kartuttanut henkilö voi jäädä määräaikaiselle vapaalle työstään. Vapaalle jäävän tilalle, mutta ei välttämättä samoihin tehtäviin, otetaan työvoimatoimistoon rekisteröitynyt työtön työnhakija. 

Vuoden 2016 alusta alkaen Suomessa vuorotteluvapaalle jäämisen ehtona on 20 vuoden työhistoria. Työssäoloehtoa on viime vuosina korotettu kahdesti. Vuoteen 2014 asti riitti 10 vuoden työhistoria ja vuonna 2015 edellytettiin 16 vuoden työhistoriaa. Vuorotteluvapaan pituus on vähintään 100 ja enintään 180 päivää. Kela maksaa vuorotteluvapaan ajan vuorottelukorvausta, joka on 70 prosenttia hakijalle laskettavasta työttömyyspäivärahasta tai ansiosidonnaisesta työttömyyskorvauksesta. Aiemmin vuorotteluvapaan pituus oli 90–360 päivää ja yli 25 vuoden työhistoria oikeutti korotettuun vuorottelukorvaukseen, joka oli 80 prosenttia työttömyyspäivärahasta.

Vapaan voi pitää yhtäjaksoisesti tai jaksotettuna, kuitenkin niin, että lyhin jakso on aina vähintään kolme kuukautta. Työnantajalla on oikeus hylätä tai hyväksyä alaisensa vuorotteluvapaa-anomus. Sopimuksia tehdään kolme kappaletta: hakijalle, työnantajalle ja työvoimatoimistolle.

Vapaan tarkoituksena on edistää työntekijän jaksamista ja tarjota työttömälle työkokemusta. Vuorottelusijaisuus antaa työnantajalle tilaisuuden tutustua työtä tarvitsevaan ja kokeilla mahdollista uutta työyhteisön jäsentä ennen rekrytointia. Vuorotteluvapaan aikana on mahdollista opiskella kotimaisessa oppilaitoksessa tai matkustella menettämättä vuorottelukorvausta, mutta palkallinen työ aiheuttaa vuorottelusopimuksen purkamisen. Työntekijällä on oikeus palata vuorotteluvapaalta aikaisempaan tai siihen rinnastettavaan työhön.

Vuorotteluvapaan ajalta ei kerry vuosilomaa. Vapaan voi keskeyttää vain sopimalla, mutta vapaa päättyy automaattisesti äitiys-, isyys- tai vanhempainvapaan alkaessa. Mikäli henkilö saa sairauspäivärahaa, vuorottelukorvausta ei makseta. Vuorotteluvapaan ajalta kertyy eläkettä. Vuorotteluvapaan ajalta eläkkeen laskennan perusteena käytetään 55 prosenttia siitä ansiosta, josta vuorottelukorvaus on laskettu. Tästä ansion osuudesta eläkettä karttuu 1,5 prosenttia vuodessa.

Suomessa vuorottelu­vapaa otettiin kokeilu­luontoisesti käyttöön vuoden 1996 alussa voimaan tulleella määrä­aikaisella lailla. Se säädettiin aluksi kahdeksi vuodeksi, mutta myöhemmin sen voimassa­oloa jatkettiin  vuoden 2002 loppuun saakka. Vuorottelu­vapaa­järjestelmä vakinaistettiin vuoden 2003 alussa voimaan tulleella lailla. Vuorotteluvapaajärjestelmää uudistettiin vuoden 2016 alussa voimaan tulleilla lainmuutoksilla.

Lähteet

Aiheesta muualla
 Tutkimus: Vuorotteluvapaajärjestelmä susi
 Ilmainen tietopankki vuorotteluvapaata suunnitteleville

Työvoimapolitiikka
Seulonnan keskeiset artikkelit
Black Symphony

Black Symphony on hollantilaisen Within Temptation -yhtyeen live-albumi ja DVD vuodelta 2008. Black Symphony on nauhoitettu konsertissa Rotterdamissa 7. helmikuuta 2008. Within Temptation esiintyi Rotterdamissa The Metropole Orchestra -orkesterin sekä Pa'dam-kuoron kanssa. Lisäksi konsertissa oli vierailevina esiintyjinä mm. Keith Caputo ja Anneke van Giersbergen.

Black Symphony on julkaistu CD-, DVD- ja Blu-ray-formaateissa. DVD- ja Blu-ray-julkaisut sisältävät Rotterdamin konsertin lisäksi mm. materiaalia toisesta konsertista Eindhovenista sekä musiikkivideoita.

Sisältö

DVD 
Within Temptation & Metropole Orchestra: Black Symphony 
(Konsertti Rotterdamissa 2008)

 Ouverture
 Jillian (I'd Give My Heart)
 The Howling
 Stand My Ground
 What Have You Done (feat. Keith Caputo)
 The Cross
 Hand of Sorrow
 The Heart of Everything
 Forgiven
 Somewhere (feat. Anneke van Giersbergen)
 The Swan Song
 Memories
 Our Solemn Hour
 The Other Half (of Me) (feat. George Oosthoek)
 The Promise
 Angels
 Mother Earth
 Frozen
 The Truth Beneath the Rose
 Deceiver of Fools
 All I Need
 Ice Queen

Konsertti Eindhovenissa 2007
 Intro
 Jillian (I'd Give My Heart)
 The Howling
 The Cross
 Hand of Sorrow
 The Heart of Everything
 Restless
 Our Solemn Hour
 Mother Earth
 Jane Doe
 The Truth Beneath the Rose
 All I Need

Musiikkivideot
 What Have You Done (feat. Keith Caputo)
 Frozen 
 The Howling
 All I Need 

Making of...
 Frozen
 The Howling 
 All I Need 

World Tour Impressions
Ekstramateriaali

CD

Eurooppalainen painos 
CD 1
 Jillian (I'd Give My Heart)
 The Howling
 Stand My Ground
 The Cross
 What Have You Done (feat. Keith Caputo)
 Hand of Sorrow
 The Heart of Everything
 Forgiven
 Somewhere (feat. Anneke van Giersbergen)
 The Swan Song
 Memories

CD 2
 Our Solemn Hour
 The Other Half (of Me) (feat. George Oosthoek)
 Frozen
 The Promise
 Angels
 Mother Earth
 The Truth Beneath The Rose
 Deceiver of Fools
 All I Need
 Ice Queen

Amerikkalainen painos
 Overture
 Jillian (I'd Give My Heart)
 The Howling
 Stand My Ground
 The Cross
 What Have You Done (feat. Keith Caputo)
 Hand of Sorrow
 Forgiven
 Somewhere (feat. Anneke van Giersbergen)
 Our Solemn Hour
 Frozen
 Angels
 Mother Earth

Arvostelut 
 Imperiumi.net:

Lähteet

Aiheesta muualla 
 Black Symphony Discogsissa 
 

Vuoden 2008 konserttitallenteet
Within Temptationin albumit
Musiikki-DVD:t
Liitohaukka

Liitohaukka (Elanus caeruleus) on pienikokoinen, vaalea haukka, joka on lähisukuinen haarahaukoille (Milvus).

Koko ja ulkonäkö 
Linnun pituus on 31–35 cm, siipien kärkiväli 75–87 cm ja paino noin 230 g. Liitohaukka on kooltaan kuin tuulihaukka, mutta tukevatekoisempi. Naama on pöllömäinen ja pää melko isokokoinen, siivet ovat verrattain leveät. Aikuisen linnun hartiat ovat mustat, käsisiiven alapinta valkoinen ja muu höyhenpuku on harmaa ja valkoinen. Sukupuolet ovat samannäköisiä.

Esiintyminen 
Liitohaukan elinympäristö on hyvin laaja. Lähinnä Suomea se pesii hyvin harvalukuisena paikoin Espanjassa ja Portugalissa, Algeriassa, Marokossa ja Niilin laaksossa. Pääesiintymisalueet ovat Afrikan kaakkois- ja eteläosissa sekä Intiassa, Kaakkois-Aasiassa, Indonesiassa ja Filippiineillä. Sen elinympäristön ala on noin 10 miljoonaa neliökilometriä ja maailman populaation koko 1–10 miljoonaa yksilöä. Laji on enimmäkseen paikkalintu, eikä sitä ole tavattu Suomessa.

Elinympäristö 
Liitohaukka viihtyy avoimessa tai puoliavoimessa maastossa niin puoliaavikoilla, autiomaiden reunoilla, laaksoissa, savanneilla, jokivarsilla ja metsäreunoissa. Se karttaa sademetsien sisäosia ja korkeita vuoristoja.

Lisääntyminen 
Välimeren alueella muninta alkaa maaliskuun puolivälin ja huhtikuun alun välillä. Pesä on puun oksalla 3–20 m korkealla. Se on ohuista risuista rakennettu litteä risupesä, jonka vuorauksena on juuria, heiniä ja haudonta-aikana vihreitä kasvinosia. Naaras munii kolme tai neljä munaa, joita se hautoo keskimäärin 26 päivää. Koiras voi toisinaan auttaa haudonnassa. Haudonta alkaa heti ensimmäisestä munasta ja poikaset kuoriutuvat eriaikaisesti. Naaras lämmittää poikasia ainakin ensimmäisen viikon, jolloin koiras tuo perheelle ruokaa. Myöhemmin molemmat emot hankkivat poikasille ruokaa ja hoitavat niitä yhdessä. Poikaset oppivat lentämään 30–35 päivän ikäisinä, mutta vasta 40-päiväisinä, jos ruokaa on ollut niukasti.

Ravinto 
Liitohaukat saalistavat pikkujyrsijöitä, lintuja, liskoja ja hyönteisiä. Pienet saaliit ne syövät jo ilmassa, isommat ne vievät kivelle, teurastavat ja pilkkovat sopiviksi paloiksi. Ne saalistavat yleensä kuten tuulihaukat lentämällä aukeassa maastossa, lekuttelemalla saaliin havaittuaan ja syöksymällä saaliin kimppuun. Hyönteisiä ne voivat saalistaa ilmasta.

Lähteet 
 Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

Viitteet 

Haukat
Ferdinando Gentile

Ferdinando "Nando" Gentile (s. 1. tammikuuta 1967, Tuoro) on italialainen entinen koripalloilija. Kaudella 2009–2010 hän toimi Lottomatica Roman päävalmentajana, mutta erosi joulukuussa 2009. Hän siirtyi seuran päävalmentajaksi vuoden 2008 loppupuolella. Lottomatican lisäksi hän on toiminut Andrea Costa Imolan päävalmentajana.

Lähteet

Aiheesta muualla 
Euroliigan valmentajaprofiili 
Legabasketin valmentajaprofiili 
Legabasketin pelaajaprofiili 

Italialaiset koripalloilijat
Italialaiset koripallovalmentajat
Vuonna 1967 syntyneet
Elävät henkilöt
Nabucco (kaasuputki)

Nabucco on maakaasuputkihanke, jolla on tarkoitus tuoda EU:n alueella maakaasua Kaspianmereltä. Se rakennetaan Venäjän South Stream -hankkeen kilpailijaksi, ja sillä on tarkoitus vähentää Euroopan riippuvuutta Venäjän kaasutoimituksista. Hankkeen suunnitelman mukaan putki valmistuisi 2015. Sen hinnaksi on arvioitu kahdeksan miljardia euroa.

Nabucco-yhtymän maat Turkki, Bulgaria, Romania, Unkari ja Itävalta ovat allekirjoittaneet sopimuksen putken rakentamisesta, ja maakaasun tuottaja Turkmenistan on ilmoittanut kannattavansa rakentamista. Venäjä pyritään saamaan hankkeeseen mukaan.

Kaasuputkihanke sai nimensä Giuseppe Verdin oopperan Nabucco mukaan, jota hankkeen alullepanneiden OMV:n, MOL:n, Transgazin, Bulgargazin ja Botasin edustajat olivat olleet vuonna 2002 tapaamisensa yhteydessä kuuntelemassa Wienin valtionoopperassa.

Lähteet

Aiheesta muualla 
Nabucco-hankkeen kotisivu  

Kaasunsiirto
Putkikuljetus
Suunnitteilla olevat rakennukset ja rakennelmat
WWE SmackDown! vs. Raw 2006

WWE SmackDown! vs. Raw 2006 on Yuke’sin kehittämä WWE-painipeli, joka julkaistiin vuonna 2005 PlayStation 2:lle ja PlayStation Portablelle.

Painijat 

Batista, The Hurricane, Rob Conway, The Big Show, J.B. Layfield, Rob Van Dam, Booker T, John Cena, Scotty 2 Hotty, 
Carlito, Joy Giovanni, Shawn Michaels,  
Charlie Haas, Kane, Shelton Benjamin, 
Chavo Guerrero, Khosrow Daivari, Snitsky, 
Chris Benoit, Kurt Angle, Spike Dudley, 
Chris Jericho, Lita, Stacy Keibler, 
Chris Masters, Michelle McCool, Steven Richards, 
Christian, Mark Jindrak, Sylvain Grenier, 
Christy Hemme, Muhammad Hassan, Tajiri, 
Danny Basham, Orlando Jordan, Torrie Wilson, 
Doug Basham, Paul London, Triple H, 
Eddie Guerrero, Randy Orton, Trish Stratus, 
Edge, Rene Dupree, The Undertaker, 
Eugene, Rey Mysterio, William Regal, 
Heindenreich, Ric Flair.

Legendat 

Stone Cold, Jimmy Hart, Bret Hart, Davey Boy Smith, The Rock, Mankind, Jake The Snake, Hulk Hogan ja Andre the giant.

WWE 2K
Vuoden 2005 videopelit
PlayStation 2 -pelit
PlayStation Portable -pelit
Verkkomoninpelit
Stora Tuna IK

Stora Tuna IK on vuonna 1924 perustettu ruotsalainen urheiluseura. Sen kotipaikka on Borlänge. Nykyisiä lajeja ovat jalkapallo ja salibandy.  Stora Tuna IK voitti suunnistuksen Venlojen viestin vuosina 1982, 1984, 1985 ja Tiomilan miesten viestin 1964 ja naisten viestin 1982, 1984 ja 2008. Seuran suunnistusjaos irtautui omaksi seurakseen Stora Tuna OK kauden 2008 jälkeen.  Hiihtojaos toimii nykyään nimellä Stora Tuna IK Skidklubb.

Lähteet 

 

Borlängen kunta
Ruotsalaiset urheiluseurat
Stora Tuna OK

Stora Tuna OK on ruotsalainen suunnistusseura. Se irtautui emoseura Stora Tuna IK:sta kauden 2008 päätteeksi. Seuran kotipaikka on Borlänge. Stora Tuna OK on voittanut Jukolan viestin vuosina 2019, 2021 ja 2022, Venlojen viestin 2018 ja Tiomilan naisten viestin 2017. Seuran menestyneimpiä urheilijoita on Tove Alexandersson.

Lähteet

Aiheesta muualla 
 Seuran kotisivu 

Ruotsalaiset suunnistusseurat
Vuonna 2008 perustetut urheiluseurat
Borlängen kunta
Jyrki Kangas

Jyrki Olavi Kangas (20. tammikuuta 1944 Pori – 27. helmikuuta 2020) oli suomalainen kulttuurialan vaikuttaja ja jazzmuusikko.

Kangas oli yksi Pori Jazzin perustajista ja toimi festivaalin taiteellisena johtajana vuoteen 2009 asti. Hän oli myös festivaalin taustayhdistyksen Pori Jazz 66:n toiminnanjohtaja vuosina 1971–1976 ja 1979–1990, hallituksen jäsen ja sen puheenjohtaja vuonna 1970 ja vuosina 1990–1993. Kangasta on myös kutsuttu lempinimellä ”Mr. Pori Jazz”.

Kangas toimi Radio Porin toimitusjohtajana vuonna 1985, Mainostoimisto JNE Image Oy:n toimitusjohtajana vuosina 1986–1989, Turkuhallin ohjelmajohtajana 1989–1998 ja Pori Marketing Office Oy:n toimitusjohtajana.

Kangas oli myös Helsingissä reilut puoli vuotta vuonna 2010 toimineen Seppo Koskisen omistaman Birdland-jazzravintolan taiteellinen johtaja.

Palkintoja ja tunnustuksia 
 Säveltaiteen valtionpalkinto 1988
 Pori-palkinto 1995

Lähteet 

Jazzkontrabasistit
Suomalaiset jazzmuusikot
Suomalaiset musiikkivaikuttajat
Vuonna 1944 syntyneet
Vuonna 2020 kuolleet
Lauri Häyhä

Lauri Häyhä (s. 13. marraskuuta 1932 Värtsilä) on entinen suomalainen jalkapalloilija.

Välihyökkääjänä pelannut Häyhä edusti urallaan Vaasan Palloseuraa 1951–1958, Rosenlewin Urheilijoita 1959–1963 ja Porin Karhuja 1964–1966. Hänen paras saavutuksensa on SM-hopea vuodelta 1959. Kaikkiaan Häyhä pelasi kahdeksan kauden aikana 99 pääsarjatason ottelua, joissa hän teki 23 maalia. 

Maajoukkueessa Häyhä pelasi yhden maaottelun vuonna 1958.

Lähteet 

Suomalaiset jalkapalloilijat
Vuonna 1932 syntyneet
Mahdollisesti elävät henkilöt
Timo Iivarinen

Timo Iivarinen (s. 24. syyskuuta 1936) on suomalainen entinen jalkapalloilija.

Välihyökkääjänä pelannut Iivarinen edusti urallaan Kuopion Palloseuraa 1954–1959 ja 1963–1964 sekä Kiffeniä 1960–1962 . Hän voitti Suomen mestaruuden KuPS:ssa 1956 ja 1958. Kaikkiaan Iivarinen pelasi 11 kauden aikana 139 pääsarjatason ottelua, joissa hän teki 57 maalia. 

Maajoukkueessa Iivarinen pelasi yhden maaottelun vuonna 1956.

Lähteet 

Suomalaiset jalkapalloilijat
Jalkapallon Suomen mestarit
Vuonna 1936 syntyneet
Elävät henkilöt
Ernst Loof

Ernst Loof (4. heinäkuuta 1907 – 3. maaliskuuta 1956) oli saksalainen F1-kuljettaja ja insinööri. Hän osallistui yhteen Formula 1 -osakilpailuun kaudella 1953, Saksan GP:hen  Veritas-tallissa. Hän keskeytti kilpailussa polttoainepumppuongelman takia ajettuaan vain 2 metriä eteenpäin, eikä saavuttanut pisteitä. Ernst Loofin F1-uraa on epävirallisesti pidetty F1-historian lyhimpänä, vaikka virallisessa tilastossa "saavutus" on merkitty italialaiselle Marco Apicellalle.

Loof oli myös tunnettu moottoripyöräilijä ja suunnittelija. Hänestä tuli myöhemmin Veritas-tallin osaomistaja ja pääsuunnittelija. Hän kuoli aivokasvaimeen vuonna 1956.

Lähteet 

Saksalaiset Formula 1 -kuljettajat
Vuonna 1907 syntyneet
Vuonna 1956 kuolleet
Henri Louveau

Ernest Henri Louveau (25. tammikuuta 1910 – 7. tammikuuta 1991) oli ranskalainen Formula 1 -kuljettaja. Hän osallistui kahteen F1-osakilpailuun kausilla 1950–1951. Hän keskeytti molemmissa, eikä saavuttanut pisteitä.

Louveau oli toinen vuoden 1949 Le Mansin 24 tunnin kilpailussa.

Tilastot ja saavutukset F1-sarjassa
(avain)

Lähteet 

Ranskalaiset Formula 1 -kuljettajat
Grand Prix -kuljettajat
Vuonna 1910 syntyneet
Vuonna 1991 kuolleet
Hirvenjäkälät

Hirvenjäkälät (Cetraria) on jäkäläsuku. Useita hirvenjäkäliä on käytetty ennen vanhaan villan värjäykseen. Joitain lajeja on käytetty garam masalan ainesosina. Lajeille yksi tunnusomainen piirre on karhea jäkälän laita.

Hirvenjäkälälajeja

 Cetraria aculeata – Hietaokajäkälä
 Cetraria ericetorum – Pikkuhirvenjäkälä
 Cetraria islandica subsp. crispiformis – Sirohirvenjäkälä
 Cetraria islandica subsp. islandica – Isohirvenjäkälä
 Cetraria muricata – Pikkuokajäkälä
 Cetraria nigricans – Tunturihirvenjäkälä
 Cetraria odontella – Okahirvenjäkälä
 Cetraria sepincola – Pikkuröyhelö

Katso myös 
 Suohirvenjäkälät

Lähteet

Aiheesta muualla
Funet: Hirvenjäkälät (Cetraria)
ITIS: Cetraria
Società Sportiva Basket Napoli

Società Sportiva Basket Napoli (lyhyemmin Basket Napoli) on italialainen koripalloseura Napolista.

Historia 
Seura perustettiin vuonna 1946 Pozzuolissa. Vuonna 1999 seuran kotipaikaksi muutettiin Napoli. Kaudeksi 2002–2003 joukkue nousi Serie A:han. Vuonna 2006 seura voitti Italian Cupin. Kauden 2007–2008 päätteeksi seura pudotettiin Serie A:sta talousvaikeuksien takia.

Entisiä pelaajia

Lähteet

Aiheesta muualla 
Virallinen kotisivu 
Legabasket 
Eurobasket 

Napoli
Napolin urheilu
Texasin sinetti

Texasin sinetti on Yhdysvaltain Texasin osavaltion tunnus. Sinetin käyttö on luvanvaraista.

Sinetti on ympyrän muotoinen ja väriltään sininen. Sen sisämpään kehään on kuvattu keltainen viisisakarainen tähti, jonka ympärillä on tammen ja oliivipuun oksat. Sinetin ulomassa kehässä lukee The State of Texas.

Sinetin kääntöpuoli

Texasin sinetin kääntöpuolelle on kuvattu vaakunakilpi, jonka ylimpään kenttään on kuvattu Alamo, alimpaan kenttään vasemmalla on kuvattu Alamon taistelun kanuuna ja alimpaan kenttään oikealla on kuvattu Vincen silta (sillalla onli tärkeä rooli San Jacinton taistelussa, jossa texasilaiset torjuivat meksikolaiset huhtikuussa 1836). Kilven ympärillä on tammen ja oliivipuun oksat ja liehumattomat Ranskan kuningaskunnan, Espanjan kuningaskunnan, Meksikon, Texasin tasavallan, Konfederaation ja Yhdysvaltain liput. Kilven yläpuolella lukee Texasin motto "REMEMBER THE ALAMO" ja alapuolella toinen motto "TEXAS ONE AND INDIVISIBLE". Ylimpänä kuvassa on viisisakarainen tähti.

Texasin hallituksen sinetit

Lähteet 

Texas
Yhdysvaltain osavaltioiden sinetit
The Virtanen Band

The Virtanen Band on DNA-puhelinoperaattorin mainoksessa esiintyvä yhtye.

DNA:n mainosta varten kasattu yhtye saavutti Teemu Brunilan säveltämällä singlellä Change of Heart viikon korkeimman uutuuden sijan Suomen virallisella latauslistalla viikolla 28, jolloin se oli toisella listasijalla. Mediassa ja eri keskustelupalstoilla on paljon pohdittu, onko yhtye oikeasti olemassa vai onko kyseessä vain mainosta varten kyhätystä kokoonpanosta. The Virtanen Band on myös esiintynyt suomalaisessa Big Brotherissa vuonna 2009.

Jäsenet
 Ville - kitara, laulu
 Boas - basso, laulu
 Matias - koskettimet, laulu
 Dennis - rummut, laulu

Julkaisut

Singlet
 Change of Heart (2009)
 Christmas Heart (2009)
 Summer Heart
 Change of Heart 2

Musiikkivideot
 Change of Heart

Lähteet

Aiheesta muualla
 

Suomalaiset rockyhtyeet
Taisto Laitinen

Taisto Raikas Laitinen (s. 17. syyskuuta 1933 Viipurin maalaiskunta) on entinen suomalainen seiväshyppääjä.

Laitinen sijoittui Tokion 1964 olympialaisissa seiväshypyssä neljänneksitoista. Pohjoismaiden mestaruuskilpailuissa hän saavutti hopeaa vuonna 1963. Samana vuonna hän voitti Etelä-Afrikan mestaruuden.

Laitinen saavutti Kalevan kisoissa hopeaa vuosina 1963 ja 1964. Ennätyksensä 486 cm hän hyppäsi vuonna 1964. Hän edusti seuratasolla Mouhijärven Urheilijoita, Jokelan Kiriä, Hyvinkään Tahkoa ja Valkeakosken Hakaa. Hänen valmentajansa oli Valto Olenius.

Lähteet 
 
 

Suomalaiset seiväshyppääjät
Vuonna 1933 syntyneet
Elävät henkilöt
Erik Furuhjelm

Erik Gustaf Furuhjelm (6. heinäkuuta 1883 Helsinki – 13. kesäkuuta 1964 Helsinki) oli suomalainen säveltäjä ja musiikkikirjailija.

Henkilöhistoria
Furuhjelmin vanhemmat olivat senaatin protokollasihteeri Elis Furuhjelm ja Selma Gabriela Antell ja puoliso vuodesta 1908 Alice Silfvast. Hän tuli ylioppilaaksi 1901, opiskeli Filharmonisen seuran orkesterikoulussa vuodesta 1893, Helsingin musiikkiopistossa 1901–1906, Helsingin yliopistossa 1901–1902 sekä Wienissä ja Münchenissä 1906–1907 ja Pariisissa 1908–1909. Furuhjelm oli Helsingin musiikkiopiston vt. opettaja 1905–1906, opettaja 1907–1935 ja varajohtaja 1920–1935. Furuhjelm piti useita konsertteja, toimi kuoronjohtajana, soitti alttoviulua Filharmonisen seuran konserteissa 1904–1905 ja Armas Järnefeltin johtamissa oopperaesityksissä. Hän oli Finsk Musikrevyn perustaja 1904 ja toimi musiikkiarvostelijana Dagens Tidning -lehdessä  1912–1914 ja Dagens Press -lehdessä 1915–1920. Furuhjelmille myönnettiin valtion säveltäjäeläke 1921, Pro Finlandia-palkinnon hän sai 1956.

Tuotanto
Furuhjelmin merkittävimmät sävellykset lienevät pianokvintetto, jousikvartetto ja kaksi sinfoniaa. Hän julkaisi myös Jean Sibelius -elämäkerran.

Sävellyksiä ja sovituksia
 Klockringning sekakuorolle ja pianolle, 1903
 Pianokvintetto c-molli, 1906
 Romanttinen alkusoitto, 1911
 Sinfonia nro 1 D-duuri, 1911
 Viisi kuvaa orkesterille (alkuaan Exotica), 1925
 Sinfonia nro 2 es-molli, 1927
 Jousikvartetto, 1956
 Kansansävelmien sovituksia

Kirjallisia teoksia
 Jean Sibelius: Hans tondiktning och drag ur hans liv. Schildt, 1916.
 Jean Sibelius: Hänen sävelrunoutensa ja piirteitä hänen elämästään. Suomentanut Leevi Madetoja. WSOY, 1916.

Lähteet

Kirjallisuus

Viitteet 

Suomalaiset säveltäjät
Suomalaiset musiikkipedagogit
Suomalaiset viulistit
Suomalaiset kuoronjohtajat
Suomalaiset musiikkikriitikot
Suomalaiset tietokirjailijat
Pro Finlandia -palkitut
Vuonna 1883 syntyneet
Vuonna 1964 kuolleet
Drama (Yesin albumi)

Drama on brittiläisen progressiivista rockia soittavan Yes-yhtyeen kymmenes studioalbumi. Se julkaistiin 22. elokuuta 1980 Atlantic Recordsin kautta. Albumi uudelleenjulkaistiin CD-formaatissa 24. helmikuuta 2004. Uudelleenjulkaisulla vanhat kappaleet ovat remasteroitu, ja mukana on kymmenen ennenjulkaisematonta kappaletta albumin äänityssessioista.

Kappaleet 

"Machine Messiah" – 10:27
"White Car" – 1:21
"Does It Really Happen?" – 6:35
"Into the Lens" – 8:33
"Run Through the Light" – 4:43
"Tempus Fugit" – 5:15

Uudelleenjulkaisun lisäkappaleet 
"Into the Lens" – 3:47
 "Run Through the Light" – 4:31
 "Have We Really Got to Go Through This" – 3:43
 "Song No. 4 (Satellite)" – 7:31
 "Tempus Fugit (Tracking Session)" – 5:39
 "White Car (Tracking Session)" – 1:11
 "Dancing Through the Light" – 3:16
 "Golden Age" – 5:57
 "In the Tower" – 2:54
 "Friend of a Friend" – 3:38

Kokoonpano 

 Trevor Horn – laulu; basso kappaleessa "Run Through the Light"
 Steve Howe – kitara, laulu
 Geoff Downes – koskettimet, vokooderi
 Chris Squire – basso, laulu; piano kappaleessa "Run Through the Light"
 Alan White – rummut, perkussio, laulu

Lähteet 

Yesin albumit
Vuoden 1980 albumit
Rachel Jackson

Rachel Robards Jackson, o.s. Donelson (15. kesäkuuta 1767 Halifax County, Virginia – 22. joulukuuta 1828) oli Yhdysvaltain 7. presidentin Andrew Jacksonin vaimo.

Rachel Donelson syntyi Virginiassa 1767. Hänen vanhempansa muuttivat rajaseudulle Tennesseen erämaihin, kun Rachel oli 12-vuotias.

Aiempi avioliitto
Rachel Donelson meni naimisiin eversti Lewis Robardsin kanssa vain 17-vuotiaana. Miehen mustasukkaisuus hajotti pariskunnan ja he erosivat 1790. Rachel Robards muutti takaisin äitinsä luokse, josta tuolloin myös Andrew Jackson vuokrasi sijaa. Pari rakastui, mutta empivä Rachel muutti takaisin Kentuckyyn miehensä luokse tämän painostuksesta. Eversti Robards ei ollut kuitenkaan parantunut mustasukkaisuudestaan. Kun Andrew Jackson kuuli rouva Robardsin onnettomuudesta, hän kiiruhti hakemaan tämän pois. Joulukuussa 1790 eversti Robards kertoi allekirjoittaneensa ja lähettäneensä avioeropaperit. Rachel ja Andrew Jackson menivät naimisiin Mississippin Natchezissa elokuussa 1791, mutta liitto mitätöitiin, sillä avioero ei ollutkaan laillinen. He menivät uudestaan naimisiin 1794, kun eversti Robards oli vihdoin hoitanut osansa erossa. Kaksinnaimista koskevat syytökset ja kunnialoukkaukset varjostivat kuitenkin heitä koko heidän loppuelämänsä.

Kaksintaistelut
Puolustaessaan vaimonsa kunniaa kiivasluonteinen Andrew Jackson osallistui useisiin kaksintaisteluihin. Lokakuussa 1803 Jackson haastoi Tennesseen kuvernöörin John Sevierin, joka oli viitannut Jacksoniin sanoessaan "En ole kuullut kummemmista palveluksista tälle maalle, kuin karkaaminen Natcheziin toisen miehen vaimon kanssa". Miehet tapasivat syrjäisellä kentällä raivoten toisilleen pistoolit esillä, mutta joutuivat sekundantteina toimivien ystäviensä keskeyttämiksi. Sen sijaan 30. toukokuuta 1806 Jackson tappoi vastustajansa. Hän ampui Charles Dickinson -nimistä miestä kuolettavasti nivusiin, kun ensimmäisenä ampuneen Dickinsonin kuula taas osui lähelle Jacksonin sydäntä, josta sitä ei voitu poistaa.

Tulevan presidentin puoliso
Parille ei syntynyt omia lapsia, mutta he avasivat kotinsa adoptiolapsille. Vuonna 1824 Andrew Jackson asettui presidenttiehdokkaaksi ja voitti vaalien ensimmäisen kierroksen, mutta hävisi toisen. Seuraavissa vaaleissa 1828 Jackson kuitenkin onnistui, huolimatta siitä, että vastapuoli oli saanut tietää heidän menneisyydestään ja esittänyt useita liioiteltuja kaksinnaimissyytöksiä.

Rachel Jackson ei kuitenkaan ehtinyt virallisesti maansa ensimmäiseksi naiseksi. 22. joulukuuta 1828 hän kuoli yllättäen sydänkohtaukseen ja hänet haudattiin jouluaattona päällään virkaanastujaisissa pidettäväksi suunniteltu valkoinen mekko. Hautajaisiin osallistui 10 000 kävijää.

Lähteet

Aiheesta muualla
 White House Biography
 Find A Grave: Rachel Donelson Robards Jackson

Yhdysvaltain presidenttien puolisot
Vuonna 1767 syntyneet
Vuonna 1828 kuolleet
Tuusulan työläiskotimuseo

Tuusulan työläiskotimuseo sijaitsee Tuusulassa Kirkkotiellä vastapäätä Tuusulan kirkkoa. Museossa näytetään, millainen on ollut kirvesmiesperheen koti ja suutarin verstas 1900-luvun alkupuolella. Sepän pajaan voi tutustua, ja museossa on myös vaihtuvia näyttelyitä.

Lähteet

Aiheesta muualla
Museon verkkosivu 
 Seppä työssä Youtube Kuvattu 10.8.2008

Suomen kotimuseot
Tuusulan historia
Tuusulan museot
Suomen paikallismuseot
Aaron (iskelmälaulaja)

Aaron (oik. Aaro Laukkonen, s. 3. marraskuuta 1947 Kortesjärvi) on suomalainen entinen iskelmälaulaja, jolta ilmestyi yksi albumi vuonna 1975.

Aaro Laukkonen aloitti laulusolistina 1960-luvun lopulla pikkuserkkunsa yhtyeessä. Hän keksi kalenterista itselleen taiteilijanimen Aaron. Vuonna 1969 hän pääsi Harry Bergmanin yhtyeen solistiksi. Myöhemmin yhtye säesti Koivistolaisia. Vuonna 1972 Chrisse Johansson kävi katsomassa Aaronin keikkaa ja tästä vakuuttuneena kiinnitti Aaronin EMI:lle, jonka kautta julkaistiin ensimmäinen single ”Wakadi Wakadou”/”Huomenta aamu”. Seuraavana vuonna Aaron valmistui stuertiksi ja vakituinen työ Finnairilla lopetti hänen keikkailunsa lähes kokonaan. Vuonna 1975 ilmestyi Aaron ainoa albumi Miten ois?, joka sisälsi ainoastaan käännösiskelmiä. Kaikkiaan hän levytti urallaan kolmisenkymmentä kappaletta. Finnairilla Aaron toimi Finnair Pilots Big Bandin laulusolistina aina vuoteen 1984, jolloin hän ryhtyi yksityisyrittäjäksi.

Diskografia

Albumi 

 Miten ois? (Scandia, 1975)

Lähteet 

Suomalaiset iskelmälaulajat
Vuonna 1947 syntyneet
Elävät henkilöt
Pasi Jaakonsaari

Pasi Jaakonsaari (s. 27. maaliskuuta 1959) on suomalainen entinen jalkapalloilija.

Hyökkääjänä pelannut Jaakonsaari edusti urallaan HIFK:a 2. divisioonassa 1976–1978, Grankulla IFK:a 1. divisioonassa 1979 sekä Helsingin Jalkapalloklubia mestaruussarjassa 1980–1984 ja Veikkausliigassa 1991–1992. Hän pelasi myös 1980-luvun lopulla Ruotsissa Geflessä ja Vasalundissa. Jaakonsaari voitti HJK:ssa Suomen mestaruuden 1981 ja 1992 sekä Suomen Cupin 1981 ja 1984. Kaikkiaan Jaakonsaari pelasi seitsemän kauden aikana 80 pääsarjatason ottelua, joissa hän teki 27 maalia.

Maajoukkueessa Jaakonsaari pelasi vuosina 1980–1982 yhteensä 11 maaottelua, joissa hän teki neljä maalia.

Lähteet 

Suomalaiset jalkapalloilijat
Jalkapallon Suomen mestarit
Jalkapallon Suomen Cupin mestarit
Vuonna 1959 syntyneet
Elävät henkilöt
Bruno Walter

Bruno Walter (syntymänimi Bruno Walter Schlesinger, 15. syyskuuta 1876 Berliini – 17. helmikuuta 1962 Kalifornia) oli saksalaissyntyinen kapellimestari. Walter aloitti uransa pianistina mutta vaihtoi kapellimestariksi vuonna 1894 Kölnin oopperassa. Vuosina 1933–1939 Walter oleskeli useissa maissa asettuen lopuksi Yhdysvaltoihin. Muusikko alkoi käyttää sukunimenään Walteria 1896 ja vaihtoi siihen virallisesti muutettuaan Itävaltaan 1911.

Lähteet

Aiheesta muualla 

The Bruno Walter Foundation

Katalog der Deutschen Nationalbibliothek/Bruno Walter
The Bruno Walter Papers in the Music Division of The New York Public Library for the Performing Arts
Bruno Walters Heritage at Vienna Music University
Page with an mp3 file: Bruno Walter conducts Gustav Mahler (1. Symphony, Trio of 2d Movement) 
Bruno Walter biography  at Sony Classical
Conducting the London Philharmonic

Saksalaiset kapellimestarit
Yhdysvaltalaiset kapellimestarit
Saksalaiset säveltäjät
Yhdysvaltalaiset säveltäjät
Hollywood Walk of Fame
Vuonna 1876 syntyneet
Vuonna 1962 kuolleet
Come with Us

Come with Us on brittiläisen The Chemical Brothersin neljäs studioalbumi. Albumi julkaistiin tammikuussa 2002. Ilmestyttyään albumi sijoittui ykkössijalle UK Albums Chart -listalla.

Kappaleet 
 "Come with Us"  – 4:57
 "It Began in Afrika"  – 6:16
 "Galaxy Bounce"  – 3:27
 "Star Guitar"  – 6:27
 "Hoops"  – 6:31
 "My Elastic Eye"  – 3:41
 "The State We're In"  – 6:26
 mukana Beth Orton
 "Denmark"  – 5:07
 "Pioneer Skies"  – 4:04
 "The Test"  – 7:46
 mukana Richard Ashcroft

Singlet 
 "It Began in Afrika" (julkaistu 20. syyskuuta 2001) #9 UK
 "Star Guitar" (julkaistu 14. tammikuuta 2002) #8 UK
 "Come with Us"/"The Test" (julkaistu 22. huhtikuuta 2002) #14 UK

The Chemical Brothersin albumit
Vuoden 2002 albumit
Hallintoriita

Hallintoriita on julkisoikeudelliseen oikeussuhteeseen perustuva erimielisyys. Se ratkaistaan hallintolainkäytön periaatteiden mukaisesti, vaikka kohteena ei olekaan hallintopäätös, johon haetaan muutosta. Hallintoriita on menettelykeino silloin, kun hallintoviranomaisella ei ole toimivaltaa ratkaista oikeusriitaa hallintopäätöksellä. Tällöin päätös on vain viranomaisen kannanotto asiassa.

Tyypillisiä hallintoriita-asioita ovat edunpalautus- ja korvausasiat, esimerkiksi julkisyhteisöjen väliset riidat maksujen suorittamisesta. Hallinto-oikeuden päätös on usein tarpeen myös, jos peritään takaisin viranomaisen myöntämää avustusta tai korvausta. Hallintoriidassa vaaditaan tavallisesti suoritustuomiota tai asiantilan vahvistavaa vahvistustuomiota.

Hallintoriidan perussäännös on hallintolainkäyttölain 69 pykälä. Hallintoriita-asia saatetaan vireille hakemuksella. Tällaisia asioita käsittelevä yleinen viranomainen on jokin hallinto-oikeus, jonka ratkaisuun voi hakea muutosta korkeimmasta hallinto-oikeudesta.

Lähteet

Hallinto-oikeus